Proteste în Timișoara, după impunerea carantinei. Aproximativ 200 de oameni fără mască s-au adunat în centrul orașului.
Timișul este județul cu cea mai mare rată de infectare din țară: 5,6 cazuri la mia de locuitori. Azi-noapte, la ora 24:00, Timișoara și comunele limitrofe au intrat în carantină. Aproximativ 200 de timișoreni au protestat față de această măsură, în centrul orașului.
Timișoara este în carantină timp de 14 zile. Oamenii nu mai pot ieși la terase, iar elevii nu mai pot merge la școală. Nu mai poți să ieși la terasă, iar copilul tău nu mai merge la școală.S-au închis și sălile de sport, iar magazinele funcționează doar până la ora 20. Situația i-a împărțit pe timișoreni în două tabere. Una care înțelege necesitatea carantinării, și alta care se revoltă.Aproximativ 200 de timișoreni au ieșit în centrul orașului și și-au strigat nemulțumirea, cu câteva ore înainte de intrarea în vigoare a carantinei."Azi în Timișoara, mâine-n toată țara. Azi în Timișoara-mâine-n toată țara.", au scandat protestatarii.Timișorenii revoltați au uitat și de virus și de rata de infectare. Au decis să renunțe la măștile de protecție.